Plantene i denne familien kjennetegnes av at enkeltblomstene sitter tett samlet i en særegen blomsterstand som kalles en kurv. Enkeltblomstene er av to typer; rørformet eller tungeformet. Artene av kurvplanter kan ha alle kombinasjoner av rørkroner og tungekroner, men hos de som har begge deler vil rørkronene være i midten av kurven og tungekronene langs randen av kurven.